కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ ఉన్నా కార్తీక్‌ని ఆడించండి..!: KKR కోచ్
ఐపీఎల్ 2019 సీజన్‌లో ఇప్పటికే ఏడు మ్యాచ్‌లాడిన దినేశ్ కార్తీక్ ఒక అర్ధశతకం మాత్రమే సాధించి.. 111 పరుగులు చేశాడు. అతని సగటు కేవలం 18.50గా ఉంది. కానీ.. ప్రపంచకప్‌లో.. అదీ నెం.4లో ఆడించాలని కోల్‌కతా బ్యాటింగ్ కోచ్ సూచిస్తున్నాడు.
Samayam Telugu | Updated:
Apr 17, 2019, 12:59PM IST
ధోనీ ఉన్నా కార్తీక్‌ని ఆడించండి..!: KKR కోచ్
హైలైట్స్
ధోనీ ఆడని మ్యాచ్‌లో మాత్రమే కార్తీక్ ఆడతాడని స్పష్టం చేసిన భారత సెలక్టర్లు
కానీ.. నెం.4 స్థానంలో కార్తీక్‌ని ఆడించాలని సూచిస్తున్న సైమన్ కటిచ్
ఇప్పటికే నెం.4 విజయ్ శంకర్ ఆడతాడని వెల్లడించిన చీఫ్ సెలక్టర్
మే 30 నుంచి ఇంగ్లాండ్ వేదికగా వన్డే ప్రపంచకప్ మొదలు
ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లో రిజర్వ్ వికెట్ కీపర్ దినేశ్ కార్తీక్‌ని కూడా భారత్ తుది జట్టులో ఆడించాలని కోల్‌కతా నైట్‌రైడర్స్ బ్యాటింగ్ కోచ్ సైమన్ కటిచ్ సూచించాడు. వరల్డ్‌కప్‌ కోసం 15 మందితో కూడిన భారత్ జట్టుని సోమవారం సెలక్టర్లు ప్రకటించగా.. దినేశ్ కార్తీక్‌కి రెండో వికెట్‌ కీపర్‌గా అవకాశం దొరికిన విషయం తెలిసిందే. అయితే.. రెస్ట్ లేదా గాయం కారణంగా ధోనీ మ్యాచ్‌లో ఆడలేకపోతే అప్పుడు కార్తీక్‌ని ఆడిస్తామని చీఫ్ సెలక్టర్ ఎమ్మెస్కే ప్రసాద్ ఇప్పటికే ప్రకటించారు. కానీ.. ధోనీ టీమ్‌లో ఉన్నా సరే.. కార్తీక్‌ని మిడిలార్డర్‌లో.. అదీ నెం.4లో ఆడించాలని తాజాగా కటిచ్ సూచించాడు. నెం.4లో విజయ్ శంకర్‌ని ఆడించబోతున్నట్లు ఇప్పటికే సెలక్టర్లు స్పష్టం చేసిన విషయం తెలిసిందే.
‘ఫినిషర్‌గా మ్యాచ్‌ల్ని ముగించడంలో దినేశ్ కార్తీక్ సామర్థ్యంపై ప్రస్తుతం ఎవరికీ సందేహాల్లేవు. గత కొంతకాలంగా అతను నిలకడగా రాణిస్తున్నాడు. ప్రపంచకప్‌‌లో నెం.4 స్థానంలో ఆడే భారత బ్యాట్స్‌మెన్ గురించి సుదీర్ఘ చర్చ జరుగుతోంది. ఆ స్థానంలో దినేశ్ కార్తీక్‌ బాగా నప్పుతాడు. అతను క్రీజులో కుదురుకుంటే.. బౌలింగ్ చేయడం చాలా కష్టం. ముఖ్యంగా.. షార్ట్ పిచ్ బంతుల్నీ కూడా కార్తీక్ అలవోకగా బౌండరీకి తరలించగలడు. తాజా ఐపీఎల్ సీజన్‌లో ఢిల్లీపై అతను రెండు హుక్ షాట్స్ ద్వారా సిక్సర్లు రాబట్టడం అతని బ్యాటింగ్‌ నైపుణ్యానికి నిదర్శనం’ అని కటిచ్ వెల్లడించాడు.
ఐపీఎల్ 2019 సీజన్‌లో ఇప్పటికే ఏడు మ్యాచ్‌లాడిన దినేశ్ కార్తీక్ ఒక అర్ధశతకం మాత్రమే సాధించి.. 111 పరుగులు చేశాడు. అతని సగటు కేవలం 18.50గా ఉంది.
ప్రపంచకప్‌‌కి భారత్ జట్టు ఇదే..! విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), శిఖర్ ధావన్, కేఎల్ రాహుల్ (రిజర్వ్ ఓపెనర్), విజయ్ శంకర్, మహేంద్రసింగ్ ధోని (వికెట్ కీపర్), కేదార్ జాదవ్, దినేశ్ కార్తీక్ (రిజర్వ్ వికెట్ కీపర్), చాహల్, కుల్దీప్ యాదవ్, భువనేశ్వర్ కుమార్, జస్‌ప్రీత్ బుమ్రా, హార్దిక్ పాండ్య, రవీంద్ర జడేజా, మహ్మద్ షమీ
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.